в Украйна и в ЕС, и следва да се основава на политиките на ЕС в областта на промишлеността и МСП, като се вземат предвид международно признатите принципи и практики в тази област.
 Член 379
 За постигането на целите, посочени в член 378 от настоящото споразумение страните си сътрудничат, като:
 а)
 изпълнение на стратегии за развитието на МСП, основани на принципите на Европейската харта за малките предприятия, и контрол на процеса по изпълнение посредством ежегодно докладване и диалог; сътрудничеството ще се съсредоточи и върху микропредприятията и занаятчийските предприятия, които са изключително важни както за икономиката на ЕС, така и за украинската икономика;
 б)
 създаване на по-добри рамкови условия посредством обмена на информация и добри практики, с което да се допринесе за по-голяма конкурентоспособност; сътрудничеството ще включва управлението на структурни промени (преструктуриране) и въпроси, свързани с околната среда и енергетиката, като например енергийната ефективност и по-чистото производство;
 в)
 опростяване и рационализиране на подзаконовите разпоредби и регулаторната практика, със специален акцент върху обмена на добри практики, свързани с регулаторните техники, включително принципите на ЕС;
 г)
 насърчаване развитието на политиката за иновации посредством обмена на информация и добри практики относно комерсиализацията на изследвания и развойна дейност (включително инструменти за подкрепа за новосъздадени технологични предприятия), развитието на клъстери и достъпа до финансиране;
 д)
 насърчаване на повече контакти между предприятията в ЕС и в Украйна и между тези предприятия и органите в Украйна и в ЕС;
 е)
 подкрепа за осъществяването в Украйна на дейности за насърчаване на износа;
 ж)
 способстване за модернизирането и преструктурирането както на украинската промишленост, така и на промишлеността на ЕС в определени отрасли.
 Член 380
 Ще се провежда редовен диалог по въпросите от обхвата на глава 10 от дял V (Икономическо и секторно сътрудничество) от настоящото споразумение. В него ще участват представители на предприятията на ЕС и на Украйна.
 ГЛАВА 11
 Минно дело и металодобив
 Член 381
 Страните развиват и укрепват своето сътрудничество във връзка с минната и металодобивната промишленост с цел да се насърчи взаимното разбиране, подобряването на бизнес средата, обмена на информация и сътрудничеството по несвързани с енергетиката въпроси, и по-специално по въпроси, свързани с добива на метални руди и индустриални минерали. Това сътрудничество не засяга разпоредбите относно въглищата, посочени в на член 339 от настоящото споразумение.
 Член 382
 За постигането на целите, посочени в член 381 от настоящото споразумение страните си сътрудничат, като:
 а)
 обменят информация въз основа на положението на своята минна и металодобивна промишленост;
 б)
 обменят информация относно перспективите пред минната и металодобивната промишленост на ЕС и на Украйна от гледна точка на потреблението, производството и пазарните прогнози;
 в)
 обменят информация относно мерките, предприети от страните за улесняване на процеса на преструктуриране на тези отрасли;
 г)
 обменят информация и най-добри практики във връзка с устойчивото развитие на минната и металодобивната промишленост в Украйна и в ЕС.
 ГЛАВА 12
 Финансови услуги
 Член 383
 Страните, като признават че съществуването на ефективен набор от правила и практики в областта на финансовите услуги е необходимо за изграждането на напълно функционираща пазарна икономика и за установяването на търговски отношения между страните, се